pythainlp/thai-wiki-dataset-v4 huggingface dataset:
เฮนรี วอดส์เวิร์ท ลองเฟลโลว์

เฮนรี วอดส์เวิร์ท ลองเฟลโลว์ (27 กุมภาพันธ์ ค.ศ. 1807 – 24 มีนาคม ค.ศ. 1882) เป็นกวีและอาจารย์ชาวอเมริกัน มีผลงานเด่นคือบทกวี "Paul Revere's Ride" และมหากาพย์ "The Song of Hiawatha" และ "Evangeline" ลองเฟลโลว์เป็นกวีที่มีความสามารถในการเขียนกลอนได้หลากหลาย เช่น กลอนเปล่า ลำนำนิทาน และซอนเน็ต และเป็นหนึ่งในกวี Fireside poets ซึ่งเป็นกลุ่มกวีที่มีชื่อเสียงของสหรัฐช่วงคริสต์ศตวรรษที่ 19
เฮนรี วอดส์เวิร์ท ลองเฟลโลว์เกิดในปี ค.ศ. 1807 ที่เมืองพอร์ตแลนด์ รัฐเมน เป็นบุตรคนที่ 2 จากทั้งหมด 8 คนของสตีเฟนกับซิลปาห์ (นามสกุลเดิม วอดส์เวิร์ท) ลองเฟลโลว์ ครอบครัวของลองเฟลโลว์สืบเชื้อสายมาจากชาวอาณานิคมอังกฤษที่ตั้งรกรากในนิวอิงแลนด์ช่วงต้นคริสต์ทศวรรษ 1600 เมื่ออายุได้ 6 ปี ลองเฟลโลว์เข้าเรียนที่วิทยาลัยพอร์ตแลนด์ ก่อนจะเรียนต่อที่วิทยาลัยโบดินในเมืองบรันสวิค ที่นั่นเขาตีพิมพ์บทกวีกว่า 40 ชิ้นและรู้จักกับแนแธเนียล ฮอว์ธอร์น ผู้ซึ่งต่อมาเป็นนักเขียนคนสำคัญ หลังเรียนจบ ลองเฟลโลว์เดินทางไปยุโรปเพื่อเรียนภาษาต่างประเทศอื่น ๆ ก่อนจะกลับมาทำงานเป็นอาจารย์สอน ร่วมกับเป็นบรรณารักษ์และทำงานแปลที่วิทยาลัยโบดิน ในปี ค.ศ. 1834 ลองเฟลโลว์ได้รับจดหมายเชิญให้มาทำงานที่วิทยาลัยฮาร์วาร์ด เขาทำงานอยู่ที่วิทยาลัยนี้เป็นเวลา 20 ปีก่อนจะหันมาเขียนหนังสือเต็มตัว หลังจากนั้นลองเฟลโลว์ใช้เวลาหลายปีในการแปล "ดีวีนากอมเมเดีย" ของดันเต อาลีกีเอรีจนสำเร็จในปี ค.ศ. 1867 ช่วงคริสต์ทศวรรษ 1860 ลองเฟลโลว์สนับสนุนแนวคิดเลิกทาสและการปรองดองระหว่างฝ่ายเหนือและใต้หลังสงครามกลางเมืองอเมริกา เขาเขียนในบทความปี ค.ศ. 1878 เกี่ยวกับการปรองดองนี้ว่า "ผมมีความปรารถนาเดียว นั่นคือความเป็นอันหนึ่งอันเดียว และความจริงใจตรงไปตรงมาต่อกันระหว่างฝ่ายเหนือและใต้"
ด้านชีวิตส่วนตัว ลองเฟลโลว์แต่งงานครั้งแรกกับแมรี สโตเรอร์ พอตเตอร์ แต่เธอเสียชีวิตหลังแท้งบุตรในปี ค.ศ. 1835 ต่อมาในปี ค.ศ. 1843 เขาแต่งงานใหม่กับฟรานเชส อลิซาเบธ แอปเปิลตัน ทั้งคู่มีบุตรด้วยกัน 6 คน ลองเฟลโลว์เสียชีวิตจากเยื่อบุช่องท้องอักเสบที่บ้านในเมืองเคมบริดจ์ รัฐแมสซาชูเซตส์ ในปี ค.ศ. 1882
ลูกัส บัซเกซ

ลูกัส บัซเกซ อิเกลเซียส (เกิดวันที่ 1 กรกฎาคม ค.ศ. 1991) เป็นนักฟุตบอลชาวสเปน ที่เล่นในตำแหน่งแบ็กขวาและปีกขวาให้กับไบเออร์ เลเวอร์คูเซินในบุนเดิสลีกาและทีมชาติสเปน
บัซเกซลงเล่นให้กับทีมชุดใหญ่ของเรอัลมาดริดเป็นครั้งแรกใน ค.ศ. 2015 หลังจากที่ก่อนหน้านี้ถูกปล่อยยืมตัวและได้ลงเล่นในลาลิกานัดแรกให้กับอัสปัญญ็อล เมื่อกลับสู่เรอัลมาดริด เขามีส่วนช่วยให้สโมสรชนะเลิศรายการหลักหลายรางวัล รวมถึงยูฟ่าแชมเปียนส์ลีกสามสมัย และลาลิกา ฤดูกาล 2016–18
บัซเกซเป็นตัวแทนของสเปนในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
ทีมชาติ.
บัซเกซไม่เคยลงเล่นให้กับทีมชาติสเปนชุดเยาวชนเลย
ในวันที่ 17 พฤษภาคม ค.ศ. 2016 เขา, ซาอุล ญิเกซ และเซร์ฆิโอ ริโก เป็นผู้เล่นเพียงสามคนที่ไม่เคยติดทีมชาติสเปนมาก่อน แต่ถูกเรียกตัวติดทีมชาติในรอบเบื้องต้นโดยบิเซนเต เดล โบสเก ในการแข่งขันฟุตบอลชิงแชมป์แห่งชาติยุโรป 2016 ที่ประเทศฝรั่งเศส และเขาก็ยังเป็นหนึ่งในรายชื่อที่ตัดเหลือ 23 คนสุดท้าย เขาได้ลงเล่นทีมชาตินัดแรกเมื่อวันที่ 7 มิถุนายน โดยได้ลงเล่นเป็นตัวจริงอยู่ 61 นาทีในนัดกระชับมิตรที่แพ้จอร์เจีย 0–1
บัซเกซได้ลงเล่นเพียงนัดเดียวในฟุตบอลชิงแชมป์แห่งชาติยุโรป 2016 โดยลงเล่นแทนที่อัลบาโร โมราตา ในนาทีที่ 70 ในรอบ 16 ทีมสุดท้าย นัดที่พ่ายแพ่ต้ออิตาลีที่สตาดเดอฟร็องส์ 0–2 ต่อมาเขามีชื่อติดทีมชาติในการแข่งขันฟุตบอลโลก 2018 โดยได้ลงเล่นในรายการนี้เป็นครั้งแรกเมื่อวันที่ 15 มิถุนายน เขาลงเล่นแทนที่ดาบิด ซิลบา ในช่วงสี่นาทีสุดท้ายในนัดที่เสมอกับโปรตุเกสในรอบแบ่งกลุ่ม 3–3
 "ณ วันที่ 8 มีนาคม 2020"
 "ณ วันที่ 20 มิถุนายน 2018"
เกียรติประวัติ.
เรอัลมาดริดกัสติยา
เรอัลมาดริด
ประเทศสิงคโปร์ในเอเชียนเกมส์

ประเทศสิงคโปร์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีสภาโอลิมปิกแห่งชาติสิงคโปร์ เป็นผู้รับผิดชอบส่งนักกีฬาสิงคโปร์เข้าร่วมการแข่งขัน ทีมชาติสิงคโปร์ได้รับเหรียญรางวัลจากการแข่งทั้งหมด 41 เหรียญทอง 59 เหรียญเงิน 117 เหรยียญทองแดง รวมทั้งสิ้น 217 เหรียญ
ฮ่องกงในเอเชียนเกมส์

เขตบริหารพิเศษฮ่องกง เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกแห่งชาติฮ่องกง เป็นผู้รับผิดชอบส่งนักกีฬาฮ่องกงเข้าร่วมการแข่งขัน ทีมชาติฮ่องกงได้รับเหรียญรางวัลจากการแข่งทั้งหมด 38 เหรียญทอง 80 เหรียญเงิน 112 เหรยียญทองแดง รวมทั้งสิ้น 230 เหรียญ
ประเทศบาห์เรนในเอเชียนเกมส์

ประเทศบาห์เรน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติบาห์เรน เป็นผู้รับผิดชอบส่งนักกีฬาบาห์เรนเข้าร่วมการแข่งขัน ทีมชาติบาห์เรนได้รับเหรียญรางวัลจากการแข่งทั้งหมด 37 เหรียญทอง 24 เหรียญเงิน 23 เหรยียญทองแดง รวมทั้งสิ้น 84 เหรียญ
อาโดเด็นฮาค

อัลเลิสโดร์อุเฟอนิงเด็นฮาค  หรือที่รู้จักกันในชื่อ อาโดเด็นฮาค  เป็นสโมสรฟุตบอลอาชีพจากเมืองเดอะเฮก ประเทศเนเธอร์แลนด์ เป็นสโมสรเก่าแก่ของประเทศแต่ไม่ประสบความสำเร็จเทียบเท่าอายักซ์, ไฟเยอโนร์ด หรือเปเอสเฟในเรื่องการแข่งขันในลีกเอเรอดีวีซี สโมสรเริ่มก่อตั้งขึ้นเมื่อปี ค.ศ. 1905 ได้ครองแชมป์ลีกสูงสุดในฤดูกาล 1941–42 และฤดูกาล 1942–43 ก่อนที่เอเรอดีวีซีจะก่อตั้งขึ้นเสียอีก และได้แชมป์ฟุตบอลถ้วยในฤดูกาล 1967–68 และฤดูกาล 1974–75
ประเทศคูเวตในเอเชียนเกมส์

ประเทศคูเวต เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติคูเวต เป็นผู้รับผิดชอบส่งนักกีฬาคูเวตเข้าร่วมการแข่งขัน ทีมชาติคูเวตได้รับเหรียญรางวัลจากการแข่งทั้งหมด 22 เหรียญทอง 24 เหรียญเงิน 34 เหรยียญทองแดง รวมทั้งสิ้น 80 เหรียญ
มัลลิกา จิระพันธุ์วาณิช

มัลลิกา จิระพันธุ์วาณิช (เกิด 22 พฤษภาคม พ.ศ. 2507) ชื่อเล่น เปิ้ล ปัจจุบันดำรงตำแหน่งสมาชิกสภาผู้แทนราษฎรจังหวัดลพบุรี สังกัดพรรคภูมิใจไทย และประธานคณะกรรมาธิการการกระจายอำนาจการปกครองส่วนท้องถิ่น และการบริหารราชการรูปแบบพิเศษ สภาผู้แทนราษฎร ชุดที่ 26
ประวัติ.
มัลลิกา จิระพันธุ์วาณิช (ชื่อเล่น : เปิ้ล) เกิดเมื่อวันที่ 22 พฤษภาคม พ.ศ. 2507 ที่ตำบลตะลุง อำเภอเมืองลพบุรี จังหวัดลพบุรี เป็นบุตรสาวของนายกมล จิระพันธุ์วาณิช อดีต ส.ส. ลพบุรี 8 สมัย และ นางพยงค์ จิระพันธุ์วาณิช และเป็นน้องสาวของนายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี สำเร็จการศึกษาระดับปริญญาตรี ศึกษาศาสตรบัณฑิต สาขาการมัธยมศึกษา จาก มหาวิทยาลัยขอนแก่น กับ นิติศาสตรบัณฑิต จาก มหาวิทยาลัยรามคำแหง และ ระดับปริญญาโท บริหารธุรกิจมหาบัณฑิต จาก มหาวิทยาลัยรามคำแหง
งานการเมือง.
มัลลิกา เข้าสู่วงการการเมืองด้วยการเป็นสมาชิกสภาเทศบาลเมืองลพบุรี ในช่วงปี พ.ศ. 2534 ถึง พ.ศ. 2538 และ และสมาชิกสภาองค์การบริหารส่วนจังหวัดลพบุรี เขตอำเภอท่าวุ้ง ในช่วง พ.ศ. 2547 ถึง พ.ศ. 2552 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในการเลือกตั้งซ่อมของจังหวัดลพบุรี แทนบิดาที่ถูกตัดสิทธิ์ทางการเมือง 5 ปี ใน พ.ศ. 2552 สังกัดพรรคชาติไทยพัฒนา และได้รับเลือกตั้งเรื่อยมา รวม 3 สมัย
สมาชิกสภาผู้แทนราษฎร.
มัลลิกา จิระพันธุ์วาณิช ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สโมสรฟุตบอลเอ็มเมิน

สโมสรฟุตบอลเอ็มเมิน  เป็นสโมสรฟุตบอลที่ตั้งอยู่ที่เมืองเอ็มเมิน จังหวัดเดรนเทอ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1925 และเข้าร่วมเอร์สเตอดีวีซี (ดิวิชัน 1) ในปี ค.ศ. 1985 ก่อนจะเลื่อนชั้นมาลีกสูงสุดเป็นครั้งแรกในประวัติศาสตร์เมื่อปี ค.ศ. 2017
ประเทศมองโกเลียในเอเชียนเกมส์

ประเทศมองโกเลีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติมองโกเลีย เป็นผู้รับผิดชอบส่งนักกีฬามองโกเลียเข้าร่วมการแข่งขัน ทีมชาติมองโกเลียได้รับเหรียญรางวัลจากการแข่งทั้งหมด 25 เหรียญทอง 46 เหรียญเงิน 91 เหรยียญทองแดง รวมทั้งสิ้น 162 เหรียญ
ฟอร์ตือนาซิตตาร์ด

ฟอร์ตือนาซิตตาร์ด  เป็นสโมสรฟุตบอลที่ตั้งอยู่ที่เมืองซิตตาร์ด จังหวัดลิมบูร์ก ทางตอนใต้ของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1968 โดยเป็นการรวมตัวกันระหว่างสโมสรฟอร์ตือนา 54 กับสโมสรซิตตาร์ดียา ประสบความสำเร็จคว้าแชมป์ฟุตบอลรายการถ้วย 2 ครั้งในปี ค.ศ. 1957 และ 1964
สโมสรฟุตบอลโกรนิงเงิน

สโมสรฟุตบอลโกรนิงเงิน  เป็นสโมสรฟุตบอลที่ตั้งอยู่ที่เมืองโกรนิงเงิน จังหวัดโกรนิงเงิน ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1915 ในชื่อ อือนีตัส (Unitas) ก่อนจะเปลี่ยนชื่อเป็น GVAV และเปลี่ยนเป็นสโมสรฟุตบอลโกรนิงเงินในปี ค.ศ. 1971 เคยใช้สนามโอสเตอร์ปาร์กเป็นสนามเหย้าระหว่างปี ค.ศ. 1971–2005 ก่อนจะย้ายมาสนามฮิตาชิแคพิทัลโมบิลิตี (หรือสนามเออโรบอร์ค) ในปัจจุบันซึ่งมีความจุ 22,579 ที่นั่ง
โกรนิงเงินจบผลงานได้ดีที่สุดด้วยการจบอันดับ 3 ในเอเรดีวีซีเมื่อปี ค.ศ. 1991 และ 2006 เคยคว้าแชมป์ฟุตบอลรายการถ้วยในฤดูกาล 2014-15
สโมสรกีฬาเฮเรินเฟน

สโมสรกีฬาเฮเรินเฟน  หรือ เอสเซ เฮเรินเฟน  เป็นสโมสรฟุตบอลที่ตั้งอยู่ที่เมืองเฮเรินเฟน จังหวัดฟรีสลันด์ ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1920 ในชื่อ อัตเลตา (Athleta) ก่อนจะเปลี่ยนชื่อเป็น สปาร์ตาน (Spartaan) และเปลี่ยนเป็น เฟ.เฟ. เฮเรินเฟน ในปี ค.ศ. 1922 กระทั่งต่อมาในปี ค.ศ. 1974 สโมสรประสบปัญหาทางการเงิน จึงได้แยกทีมอาชีพกับทีมสมัครเล่นออกจากกันเมื่อวันที่ 1 มิถุนายน ค.ศ. 1977 และทีมอาชีพได้เปลี่ยนชื่อเป็น เอสเซ เฮเรินเฟน และใช้ชื่อนี้มาจนถึงปัจจุบัน
แม้อาจจะไม่ประสบความสำเร็จในลีกสูงสุดมากมาย แต่สโมสรได้ผ่านเข้าไปเล่นในรอบฟุตบอลระดับยุโรปหลายครั้งในคริสต์ทศวรรษ 1990 และ 2000 ทำผลงานได้ดีที่สุดในการคว้ารองแชมป์เอเรอดีวีซีในฤดูกาล 1999–2000 และคว้าแชมป์ฟุตบอลรายการถ้วยในฤดูกาล 2008–09
สรุปเหรียญเอเชียนเกมส์ 2006

สรุปเหรียญเอเชียนเกมส์ 2006 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2006 ในโดฮา ประเทศกาตาร์ ตั้งแต่วันที่ 1-15 ธันวาคม พ.ศ. 2549
ตารางสรุปเหรียญรางวัล.
<onlyinclude></onlyinclude>
สรุปเหรียญเอเชียนเกมส์ 2010

สรุปเหรียญเอเชียนเกมส์ 2010 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2010 ในกวางโจว ประเทศจีน ตั้งแต่วันที่ 12-27 พฤศจิกายน พ.ศ. 2553
ตารางสรุปเหรียญรางวัล.
<onlyinclude></onlyinclude>
ประเทศซาอุดีอาระเบียในเอเชียนเกมส์

ประเทศซาอุดีอาระเบีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติซาอุดีอาระเบีย เป็นผู้รับผิดชอบส่งนักกีฬาซาอุดีอาระเบียเข้าร่วมการแข่งขัน ทีมชาติซาอุดีอาระเบียได้รับเหรียญรางวัลจากการแข่งทั้งหมด 25 เหรียญทอง 13 เหรียญเงิน 23 เหรียญทองแดง รวมทั้งสิ้น 61 เหรียญ
เฮราเกล็สอัลเมอโล

เฮราเกล็สอัลเมอโล  เป็นสโมสรฟุตบอลที่ตั้งอยู่ที่เมืองอัลเมอโล จังหวัดโอเฟอไรส์เซิล ทางตะวันออกของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1903 ในชื่อ เฮราเกล็ส (เฮอร์คิวลีส) ตามชื่อของบุตรของเทพเจ้าซูส ก่อนจะเปลี่ยนชื่อเป็นเอสเซ เฮราเกล็ส เมื่อปี ค.ศ. 1974 และเป็นเฮราเกล็สอัลเมอโล เมื่อปี ค.ศ. 1998
เฮราเกล็สประสบความสำเร็จคว้าแชมป์ลีกสูงสุดของเนเธอร์แลนด์ในฤดูกาล 1926–27 และ 1940–41 ในระบบลีกเดิมก่อนที่เอเรอดีวีซีจะตั้งขึ้น(ในปี ค.ศ. 1956) ในฤดูกาล 2015–16 เฮราเกล็สจบอันดับ 6 ของเอเรอดีวีซี จึงได้ผ่านเข้าไปเล่นรอบเพลย์ออฟในรายการฟุตบอลยุโรปและคว้าโควตายูโรปาลีกมาได้สำเร็จสำหรับฤดูกาล 2016-17
ประเทศอิสราเอลในเอเชียนเกมส์

ประเทศอิสราเอล เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ และจากผลกระทบความขัดแย้งทางการเมืองกับชาติอาหรับอิสราเอลจึงเข้าร่วมครั้งสุดท้ายในเอเชียนเกมส์ 1974 ที่กรุงเตหะราน ประเทศอิหร่าน มีคณะกรรมการโอลิมปิกอิสราเอล เป็นผู้รับผิดชอบส่งนักกีฬาอิสราเอลเข้าร่วมการแข่งขัน ทีมชาติอิสราเอลได้รับเหรียญรางวัลจากการแข่งขันทั้งหมด 18 เหรียญทอง 16 เหรียญเงิน 19 เหรียญทองแดง รวมทั้งสิ้น 53 เหรียญ
สปาร์ตาโรตเตอร์ดัม

สปาร์ตาโรตเตอร์ดัม  เป็นสโมสรฟุตบอลที่ตั้งอยู่ที่เมืองรอตเทอร์ดามในจังหวัดเซาท์ฮอลแลนด์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 เมษายน ค.ศ. 1888 จึงเป็นสโมสรที่เก่าแก่ที่สุดในเนเธอร์แลนด์
สปาร์ตาเป็นสโมสรคู่ปรับของสโมสรเอ็กเซ็ลซียอร์ (ก่อตั้งเมื่อ ค.ศ. 1902) และไฟเยอโนร์ด (ก่อตั้งเมื่อ ค.ศ. 1908) ซึ่งตั้งอยู่ในเมืองรอตเทอร์ดามเช่นเดียวกัน เคยประสบความสำเร็จคว้าแชมป์ลีกสูงสุดของเนเธอร์แลนด์ระบบเก่า 5 ครั้งในฤดูกาล 1908–09, 1910–11, 1911–12, 1912–13 และ 1914–15 ก่อนที่ระบบลีกจะเปลี่ยนเป็นลีกเอเรอดีวีซี และสปาร์ตาก็คว้าแชมป์มาครองได้หนึ่งครั้งในฤดูกาล 1958–59 นอกจากนี้ยังคว้าแชมป์ฟุตบอลรายการถ้วยได้ 3 ครั้ง
ประเทศเวียดนามในเอเชียนเกมส์

ประเทศเวียดนาม เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกเวียดนาม เป็นผู้รับผิดชอบส่งนักกีฬาเวียดนามเข้าร่วมการแข่งขัน ทีมชาติเวียดนามได้รับเหรียญรางวัลจากการแข่งขันทั้งหมด 18 เหรียญทอง 70 เหรียญเงิน 93 เหรียญทองแดง รวมทั้งสิ้น 181 เหรียญ
ประเทศพม่าในเอเชียนเกมส์

ประเทศพม่า เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกพม่า เป็นผู้รับผิดชอบส่งนักกีฬาพม่าเข้าร่วมการแข่งขัน ทีมชาติพม่าได้รับเหรียญรางวัลจากการแข่งขันทั้งหมด 16 เหรียญทอง 31 เหรียญเงิน 55 เหรียญทองแดง รวมทั้งสิ้น 102 เหรียญ
เทศบาลเมืองปากแพรก

ปากแพรก เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่หมู่ที่ 1–13 ของตำบลปากแพรก (เฉพาะนอกเขตเทศบาลเมืองกาญจนบุรี) อำเภอเมืองกาญจนบุรี จังหวัดกาญจนบุรี พ.ศ. 2480 ได้เปลี่ยนเขตเทศบาลเมืองกาญจนบุรี ทำให้พื้นที่หมู่ 10–12 ตำบลบ้านเหนือ กับหมู่ที่ 3–5, 7–8 ตำบลบ้านใต้ ออกมาอยู่นอกเขตเทศบาล จึงรวมทั้ง 8 หมู่บ้าน ตั้งเป็น ตำบลปากแพรก ในปี พ.ศ. 2481
พ.ศ. 2517 ตำบลปากแพรกทั้งตำบลได้จัดตั้งขึ้นเป็น สภาตำบลปากแพรก ก่อนที่จะมีการเปลี่ยนเขตเทศบาลเมืองกาญจนบุรี โดยแบ่งพื้นที่บางส่วนของหมู่บ้านเขาตอง บ้านลุ่มดงกระเบา บ้านหัวนา บ้านพุรางนิมิต บ้านลิ้นช้าง บ้านวังสารภี และบ้านห้วยน้ำใส บริเวณเขตทางรถไฟสายน้ำตกฝั่งตะวันตก และเขตทางหลวงแผ่นดินหมายเลข 324 สายกาญจนบุรี–อู่ทอง ของสภาตำบลปากแพรก ไปรวมกับเทศบาลเมืองกาญจนบุรี และจัดตั้งสภาตำบลปากแพรก (เฉพาะนอกเขตเทศบาลเมืองกาญจนบุรี) เป็นองค์การบริหารส่วนตำบล ในปี พ.ศ. 2539
พ.ศ. 2550 เขตองค์การบริหารส่วนตำบลปากแพรก มีพื้นที่ 47.8 ตารางกิโลเมตร ประชากร 23,448 คน และ 9,418 ครัวเรือน มีความเหมาะสมที่จัดตั้งเป็นเทศบาลตำบล จึงจัดตั้งเป็น เทศบาลตำบลปากแพรก ในปี พ.ศ. 2551 และในปี พ.ศ. 2552 เห็นชอบให้ปรับขนาดเทศบาลตำบลปากแพรก เป็นเทศบาลตำบลขนาดกลาง
พ.ศ. 2562 เขตเทศบาลตำบลปากแพรก มีพื้นที่ 47.8 ตารางกิโลเมตร ประชากร 27,050 คน และ 15,403 ครัวเรือน มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ และมีลักษณะเป็นชุมชนที่รองรัับความเจริญเติบโตของเทศบาลเมืองกาญจนบุรี โดยมีหมู่บ้านจัดสรรในพื้นที่ 47 โครงการ ห้างสรรพสินค้าส่วนกลาง โรงงาน จึงจัดตั้งเทศบาลตำบลปากแพรก เป็นเทศบาลเมืองปากแพรก ในวันที่ 18 มีนาคม พ.ศ. 2563 โดยเป็นเทศบาลเมืองลำดับที่ 3 ของจังหวัดต่อจากเทศบาลเมืองกาญจนบุรี และเทศบาลเมืองท่าเรือพระแท่น
พื้นที่เทศบาลเมืองปากแพรก แบ่งพื้นที่ออกเป็น 3 ส่วน เนื่องจากมีลักษณะพื้นที่ตัดขาดจากกัน โดยพื้นที่ส่วนที่ 1 เป็นพื้นที่หมู่บ้านลิ้นช้าง มีพื้นที่เทศบาลเมืองกาญจนบุรี แม่น้ำแควใหญ่ และแม่น้ำแควน้อยกั้นพื้นที่ มีประชากร 881 คน พื้นที่ส่วนที่ 2 เป็นพื้นที่หมู่บ้านเขาแหลม และหมู่บ้านลุ่มดงกระเบา มีพื้นที่เทศบาลเมืองกาญจนบุรีกั้นพื้นที่ มีประชากร 2,666 คน กับพื้นที่ส่วนที่ 3 เป็นพื้นที่หมู่บ้านทุ่งนา บ้านวังสารภี บ้านหัวนา บ้านป่ายุบ บ้านเขาเม็งอมรเมศร์ บ้านห้วยน้ำใส บ้านหัวเขา บ้านหัวนาล่าง บ้านพุรางนิมิต บ้านเขาเม็งพัฒนา มีพื้นที่เทศบาลเมืองกาญจนบุรีกั้นพื้นที่ มีประชากร 24,993 คน
สโมสรฟุตบอลยูเทรกต์

สโมสรฟุตบอลยูเทรกต์  เป็นสโมสรฟุตบอลที่ตั้งอยู่ที่เมืองยูเทรกต์ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 กรกฎาคม ค.ศ. 1970 โดยเป็นการรวมตัวกันของสโมสร 3 แห่งได้แก่ เฟเฟ โดส, อูเอสเฟ เอลิงก์ไวก์ และเฟโลกซ์
จากนั้น สโมสรฟุตบอลยูเทรกต์ประสบความสำเร็จคว้าแชมป์ฟุตบอลรายการถ้วยมาครองได้ 3 ครั้งใน ค.ศ. 1985, 2003 และ 2004 และคว้าแชมป์ฟุตบอลซูเปอร์คัพรายการโยฮันไกรฟฟ์สคาลใน ค.ศ. 2005 นับเป็นสโมสรแรกนอกจากสามทีมยักษ์อย่างอายักซ์, ไฟเยอโนร์ด และเปเอสเฟ ที่ครองแชมป์รายการนี้ได้ นอกจากนี้ ยูเทรกต์ยังเป็นอีกหนึ่งทีมที่ไม่เคยตกชั้นจากลีกสูงสุดเอเรอดีวีซีของเนเธอร์แลนด์
ประเทศศรีลังกาในเอเชียนเกมส์

ประเทศศรีลังกา เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติศรีลังกา เป็นผู้รับผิดชอบส่งนักกีฬาศรีลังกาเข้าร่วมการแข่งขัน ทีมชาติศรีลังกาได้รับเหรียญรางวัลจากการแข่งขันทั้งหมด 11 เหรียญทอง 11 เหรียญเงิน 24 เหรียญทองแดง รวมทั้งสิ้น 46 เหรียญ
เอสเบเฟ ฟีเตสเซอ

เอสเบเฟ ฟีเตสเซอ  หรือที่รู้จักกันในชื่อ ฟีเตสเซอ อาร์เนม เป็นสโมสรฟุตบอลที่ตั้งอยู่ที่เมืองอาร์เนมในจังหวัดเกลเดอร์ลันด์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 14 พฤษภาคม ค.ศ. 1892 จึงถือว่าเป็นสโมสรเก่าแก่ของประเทศเนเธอร์แลนด์ แม้จะไม่เคยคว้าแชมป์ลีกสูงสุดของเนเธอร์แลนด์ แต่ก็เคยคว้าโควตาไปเล่นในฟุตบอลรายการยุโรปได้บางครั้ง ผลงานที่ดีที่สุดคือการจบอันดับที่ 3 ในฤดูกาล 1997–98 และคว้าแชมป์ฟุตบอลรายการถ้วยในปี 2017
เฟเฟเฟ-เฟ็นโล

เฟเฟเฟ-เฟ็นโล  เป็นสโมสรฟุตบอลที่ตั้งอยู่ที่เมืองเวนโลในจังหวัดลิมบูร์ก ประเทศเนเธอร์แลนด์ ใกล้กับชายแดนประเทศเยอรมนี ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1903 โดย "เฟเฟเฟ" เป็นอักษรย่อในภาษาดัตช์ที่มีความหมายในตัวว่า "สโมสรฟุตบอลเวนโล"  สีประจำสโมสรคือสีเหลืองดำ
เฟเฟเฟเป็นสโมสรที่ไม่ประสบความสำเร็จมากนักในลีกเนเธอร์แลนด์ แต่พอจะเป็นที่รู้จักบ้างในหมู่ชาวเอเชีย เพราะเคซูเกะ ฮนดะ อดีตกัปตันทีมชาติญี่ปุ่นเคยมาเล่นที่สโมสรแห่งนี้ระหว่าง ค.ศ. 2007–2010 ก่อนจะย้ายไปที่ซีเอสเคเอ มอสโก
แอร์กาเซ วาลไวก์

แอร์กาเซ วาลไวก์  เป็นสโมสรฟุตบอลที่ตั้งอยู่ที่เมืองวาลไวก์ จังหวัดนอร์ทบราบันต์ ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1940 โดยเป็นการรวมตัวกันของสามสโมสรได้แก่ เฮ็ก, เวเฟเบ และแฮร์กือเล็ส โดย "แอร์กาเซ" มาจากอักษรย่อในภาษาดัตช์ของวลี หมายถึง การรวมตัวกันของชาวโรมันคาทอลิก เนื่องจากจังหวัดนอร์ทบราบันต์เป็นจังหวัดที่ประชาชนนับถือนิกายโรมันคาทอลิกจำนวนมาก ซึ่งต่างกับส่วนอื่นของเนเธอร์แลนด์ที่นับถือนิกายโปรเตสแตนต์
สีประจำสโมสรคือสีเหลืองน้ำเงิน ปัจจุบันยังไม่เคยสัมผัสแชมป์ลีกสูงสุดของเนเธอร์แลนด์
วิลเลิมตเว

วิลเลิมตเว  หรือที่รู้จักกันในชื่อ วิลเลิมตเวติลบืร์ค  เป็นสโมสรฟุตบอลที่ตั้งอยู่ที่เมืองติลบืร์คในจังหวัดนอร์ทบราบันต์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 12 สิงหาคม ค.ศ. 1896 ในชื่อ "ติลบูร์เกีย" (Tilburgia) ต่อมาเมื่อวันที่ 12 มกราคม ค.ศ. 1898 ได้เปลี่ยนชื่อเป็น "วิลเลิมตเว" เพื่อเป็นเกียรติแก่พระเจ้าวิลเลิมที่ 2 แห่งเนเธอร์แลนด์ ผู้ทรงบัญชาการกองทัพดัตช์ในการสงครามปฏิวัติเบลเยียมและทรงตั้งฐานบัญชาการกองทัพที่ติลบืร์ค โดยในขณะนั้นพระองค์ยังดำรงพระอิสริยศเป็นเจ้าชายแห่งราชวงศ์ออเรนจ์ และหลังจากทรงขึ้นครองราชย์ไปแล้ว พระองค์ก็ยังใช้เวลาส่วนใหญ่อยู่ในเมืองติลบืร์ค
แม้จะไม่ประสบความสำเร็จมากมายในลีกเนเธอร์แลนด์ โดยคว้าแชมป์ลีกสูงสุดระบบเก่าได้ในฤดูกาล 1915–16 1951–52 และ 1954–55 แต่วิลเลิมตเวก็เป็นสโมสรแจ้งเกิดให้กับนักเตะชื่อดังหลายคน ทั้งยัน ฟัน รุเซิล, โยริส มาไตเซิน, ยาป สตัม, แฟร็งกี เดอ โยง, มาร์ก โอเฟอร์มาร์ส, ซามี ฮูเปีย รวมถึงนักเตะสัญชาติไทยอย่างจอฟฟรี่ย์ ธีรยุทธ พรหมมายนต์
สีประจำสโมสรคือสีแดง ขาว น้ำเงินซึ่งได้แรงบันดาลใจมาจากสีธงชาติของเนเธอร์แลนด์ และยังใช้ชื่อสนามว่า "โกนิงวิลเลิมตเวสตาดีโยน" ซึ่งแปลว่า "สนามกีฬาของพระเจ้าวิลเลิมที่ 2" มีความจุ 14,700 ที่นั่ง
เป็กซโวลเลอ

เป็กซโวลเลอ  เป็นสโมสรฟุตบอลที่ตั้งอยู่ที่เมืองซโวลเลอในจังหวัดโอเฟอไรส์เซิล ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์
เป็กซโวลเลอก่อตั้งขึ้นเมื่อปี ค.ศ. 1910 ในชื่อ หมายถึงการรวมกันของสองสโมสร คือ หมายถึงเจ้าชายเฮนดริก (ดยุกเฮนดริกแห่งเม็คเล็นบูร์ก-ชเวริน) และ หมายถึง "เอ็นเดอเดเซสเปอเรร์ตนิมเมอร์" (แปลว่า "และไม่เคยสิ้นหวัง") หรือย่อได้เป็น "เป็ก"  ในเริ่มแรกลงแข่งขันในฐานะทีมสมัครเล่น ก่อนจะยกระดับมาเป็นสโมสรฟุตบอลอาชีพในปี ค.ศ. 1955 เปลี่ยนชื่อเป็น เป็กซโวลเลอ เมื่อปี ค.ศ. 1971 และ เป็กซโวลเลอ 82 ในปี ค.ศ. 1982 เมื่อสโมสรเกิดวิกฤตการณ์ทางการเงินจนใกล้ล้มละลาย มีการปรับโครงสร้างครั้งใหญ่ และได้เปลี่ยนชื่อกลับเป็น เป็กซโวลเลอ ดังเดิมเมื่อวันที่ 14 เมษายน ค.ศ. 2012
ปัจจุบันเป็กซโวลเลอยังไม่เคยคว้าแชมป์ลีกสูงสุดของเนเธอร์แลนด์ได้เลย โดยผลงานที่ดีที่สุดคือการจบอันดับ 6 ในฤดูกาล 2014–15 และการคว้าแชมป์ฟุตบอลรายการถ้วยในปี ค.ศ. 2014
เจสซิกา แชสเตน

เจสซิกา มิเชลล์ แชสเตน  เกิด 24 มีนาคม ค.ศ. 1977 เป็นนักแสดงและโปรดิวเซอร์ชาวอเมริกัน เป็นที่รู้จักจากภาพยนตร์เนื้อหาสนับสนุนสิทธิสตรี เธอเป็นเจ้าของรางวัลออสการ์ สาขานักแสดงนำหญิงยอดเยี่ยม ประจำปี 2022 จากภาพยนตร์เรื่อง The Eyes of Tammy Faye นอกจากนั้น เธอยังเคยได้รับการเสนอชิงรางวัลต่าง ๆ อาทิ หนึ่งรางวัลลูกโลกทองคำและสามรางวัลออสการ์ นิตยสาร "ไทม์" ให้เธออยู่ในรายชื่อ 100 คน ผู้ทรงอิทธิพลมากที่สุดของโลก เมื่อปี ค.ศ. 2012
เธอเกิดและเติบโตที่เมืองแซคราเมนโต แชสเตนได้พัฒนาและเริ่มสนใจในการแสดงตั้งแต่ยังเด็ก โดยในปี 1998 แสดงในระดับอาชีพครั้งแรกกับละครเวทีในบท จูเลียต ในบทประพันธ์ของวิลเลียม เชกสเปียร์ หลังศึกษาการแสดงที่โรงเรียนจูลิอาร์ต ก็ได้เซ็นสัญญาเป็นศิลปินกับโปรดิวเซอร์โทรทัศน์ ที่ชื่อ จอห์น เวลส์ เธอได้เป็นแขกรับเชิญให้ซีรีส์โทรทัศน์หลายรายการ เช่น "" เธอยังแสดงงานละครเวทีให้กับละครเวทีของ อันตอน เชคอฟ เรื่อง "The Cherry Orchard" ในปี 2004 และละครโศกในบทประพันธ์ของออสการ์ ไวลด์ เรื่อง "Salome" ในปี 2006
ผลงานแสดงภาพยนตร์เรื่องแรกของแชสเตน คือ ภาพยนตร์ชีวิตเรื่อง "Jolene" (2008) และในปี 2011 เธอเริ่มเป็นที่รู้จักทั่วไปจากการแสดงภาพยนตร์ 6 เรื่อง รวมถึงเรื่อง "Take Shelter" และ "The Tree of Life" ส่วนผลงานแสดงในบทสาวสังคมในเรื่อง "The Help" ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และในปี 2002 เธอได้รับรางวัลลูกโลกทองคำ และได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากการแสดงเป็นนักวิเคราะห์จากซีไอเอ หนังแนวระทึกขวัญเรื่อง "Zero Dark Thirty" แชสเตนได้แสดงในละครบรอดเวย์ครั้งแรก ในการนำละคร "The Heiress" มาทำใหม่ในปีเดียวกันนั้น ผลงานแสดงที่มีรายได้สูงสุดของเธอ เช่น ภาพยนตร์นวนิยายวิทยาศาสตร์เรื่อง "Interstellar" (2014) และ "The Martian" (2015) และภาพยนตร์สยองขวัญ "It Chapter Two" (2019) และเธอยังได้รับเสียงวิจารณ์ที่ดีอย่างต่อเนื่องจากการแสดงภาพยนตร์ชีวิตเรื่อง "A Most Violent Year" (2014), "Miss Sloane" (2016) และ "Molly's Game" (2017)
แชสเตนเป็นผู้ก่อตั้งบริษัทผลิตภาพยนตร์ที่ชื่อ เฟรกเกิลฟิมส์ ซึ่งได้สร้างภาพยนตร์หลากหลายแนว เธอยังเป็นกระบอกเสียงทางด้านสุขภาพจิต เช่นเดียวกับทางด้านเพศและความเท่าเทียมทางเชื้อชาติ เธอสมรสกับผู้บริหารด้านแฟชันที่ชื่อ จัน ลูกา ปัสซี เด เปรโปซูโล มีบุตรสาวด้วยกันหนึ่งคน
แฮชแท็กซูกินันดะ

"แฮชแท็กซูกินันดะ" (; โรมาจิ: "Hasshūtagu Sukinanda"; : #Sukinanda #เปลี่ยนทาง) เป็นซิงเกิลลำดับที่ 49 ของเอเคบีโฟร์ตีเอต เปิดตัวเมื่อวันที่ 30 สิงหาคม พ.ศ. 2560 โดยคิงเรกคอร์ดส์ ซิงเกิลจำหน่ายได้ 1,036,551 ชุดในวันแรกตามออริคอน
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
"แฮชแท็กซูกินันดะ" เป็นอัลบั้มที่ 5 ของบีเอ็นเคโฟร์ตีเอต โดยเปิดตัวเมื่อวันที่ 9 พฤศจิกายน พ.ศ. 2567 ภายในงาน BNK48 5th Album #SukiNanda First Performance"
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฆูลิโอ กอร์ตาซาร์

ฆูลิโอ กอร์ตาซาร์  หรือชื่อเกิด ฆูลิโอ โฟลเรนซิโอ กอร์ตาซาร์ (26 สิงหาคม ค.ศ. 1914 – 12 กุมภาพันธ์ ค.ศ. 1984) เป็นนักแต่งนวนิยาย นักเขียนเรื่องสั้น และนักเขียนความเรียงชาวอาร์เจนตินา เป็นที่รู้จักจากการเป็นผู้ริเริ่มกลุ่มลาตินอเมริกันบูม กอร์ตาซาร์มีอิทธิพลต่อนักอ่านลาตินอเมริกาอย่างแท้จริง รวมถึงอิทธิพลต่อนักเขียนในอเมริกาและยุโรป
เขาถือเป็นหนึ่งในนักเขียนที่มีความคิดสร้างสรรค์ที่สุดและไม่เหมือนใคร ณ เวลานั้น ยังเป็นปรมาจารย์ด้านประวัติศาสตร์ ผู้เขียนร้อยแก้วและเรื่องสั้นได้ดั่งบทกวี และผู้สร้างสรรค์นวนิยายที่สำคัญในทิศทางใหม่ที่ได้สร้างงานประพันธ์สู่โลกลาตินอเมริกาโดยเปลี่ยนรูปแบบดั้งเดิมผ่านการเล่าเรื่องโดยหลีกหนีเส้นตรง ในด้านเนื้อหาของงาน เป็นการเดินทางสู่ขอบเขตระหว่างความเป็นจริงกับเรื่องจินตนาการ มักมีแนวเรื่องเกี่ยวกับสัจนิยมมหัศจรรย์ (magical realism) และคติเหนือจริง 
เขาใช้ชีวิตในวัยเด็กและวัยรุ่นที่อาร์เจนตินา จากนั้นหลังคริสต์ทศวรรษ 1950 ใช้ชีวิตที่ยุโรป เขาอาศัยอยู่ที่อิตาลี สเปน สวิตเซอร์แลนด์ และฝรั่งเศส ที่นี่เขาตั้งถิ่นฐานเมื่อปี ค.ศ. 1951 และเขียนผลงานหลายชิ้นที่นี่
แจ็กซ์สัน ไรเกอร์

แชด ลีล (Chad Lail; 6 ค.ศ. 1982(1982--)) เป็นนักแสดง, นักเพาะกายและนักมวยปล้ำอาชีพชาวอเมริกันที่เซ็นสัญญากับ WWE ในนาม แจ็กซ์สัน ไรเกอร์ (Jaxson Ryker) เป็นสมาชิกของกลุ่ม "Forgotten Sons" ร่วมกับ Steve Cutler และ Wesley Blake เขาเป็นที่รู้จักในสมาคม Total Nonstop Action Wrestling (TNA) ในนาม กันเนอร์ (Gunner) เป็นแชมป์ TNA Television Champion 1 สมัย และ TNA World Tag Team Champion 1 สมัยร่วมกับ James Storm
แชมป์และรางวัล.
1<br>
2
ไบรา

ไบรา  เป็นเมืองหลวงและเมืองที่ใหญ่ที่สุดของจังหวัดซูฟาลา ประเทศโมซัมบิก เมืองตั้งอยู่บริเวณที่แม่น้ำปุงเกวไหลลงมหาสมุทรอินเดีย เมืองตั้งอยู่บริเวณตอนกลางของประเทศ เป็นเมืองมีประชากรมากเป็นอันดับ 4 ของประเทศ รองจากมาปูตู มาตอลา และนัมปูลา เมืองมีประชากร 397,368 คน ในปี ค.ศ. 1997 และเพิ่มมาเป็น 530,604 ในปี 2019 ไบราเป็นเมืองชายฝั่งทะเลมีท่าเรือไบราที่มีความสำคัญในภูมิภาค เป็นประตูสู่ประเทศ รวมถึงประเทศที่ไม่ติดทะเล อย่าง ซิมบับเว แซมเบีย และมาลาวี
เดิมมีชื่อว่า ชิเวเว ตามชื่อแม่น้ำท้องถิ่น จากนั้นเปลี่ยนชื่อมาเป็น ไบรา เพื่อเป็นเกียรติให้แก่มกุฎราชกุมารโปรตุเกส ดอม ลุยส์ ฟีลีปีที่เคยเสด็จมาเยือนประเทศโมซัมบิกในช่วงต้นคริสต์ทศวรรษ 1900 เมืองได้รับการพัฒนาครั้งแรกโดยบริษัทโมซัมบิกของโปรตุเกสในศตวรรษที่ 19 โดยได้แทนเมืองซูฟาลาในฐานะท่าเรือหลักของประเทศ จากนั้นได้รับการพัฒนาโดยตรงจากรัฐบาลอาณานิคมโปรตุเกส ตั้งแต่ปี ค.ศ. 1947 จนโมซัมบิกได้รับอิสรภาพจากโปรตุเกสในปี 1975 ไบราเป็นเมืองท่าท่าทะเลใหญ่เป็นอันดับ 2 ของประเทศที่มีการขนส่งสินค้ามายังโมซัมบิก เป็นรองเพียงเมือง มาปูตู 
ในเดือนมีนาคม 2019 เมืองได้รับความเสียหายอย่างหนัก จากพายุหมุนเขตร้อนอิดาอี ทำลายเมืองมากถึง 90%
ฮัวหยง (ซ้องกั๋ง)

"บุคคลนี้ เป็นคนละคนกับ ฮัวหยง (สามก๊ก)"
ฮัวหยง / Hua Rong (ในสำเนียงจีนอ่านเป็น ฮวาหรง ; ส่วนในฉบับแปลไทยของสมเด็จเจ้าพระยาบรมมหาศรีสุริยวงศ์ อ่านเป็น ฮวยหยง) เป็นผู้กล้าอันดับที่ 9 ของเขาเหลียงซาน ในเรื่องซ้องกั๋ง เขาถูกบรรยายไว้ว่า เป็นชายหนุ่มรูปร่างดี ไหล่กว้าง เอวเล็ก และมีฝีมือในการยิงธนู เขารับราชการที่ค่ายชิงฟง โดยรับตำแหน่งเป็นขุนนางฝ่ายบู๊ ในขณะที่ หลิวเกา (劉高 ท.เล่ากอ) รับตำแหน่งเป็นขุนนางฝ่ายบุ๋น
เหตุการณ์ค่ายชิงฟง.
เมื่อซ่งเจียงมาเยือนค่ายชิงฟง ฮัวหยงก็ได้ต้อนรับเป็นอย่างดี ทางด้านซ่งเจียงก็ได้เล่าความซึ่งอาศัยกับเยี่ยนชุนที่เขาชิงฟง และช่วยเหลือภรรยาของหลิวเกา ฮัวหยงได้ฟังดังนั้นก็พูดว่า "หญิงเช่นนี้ ปล่อยให้พวกโจรทำเสียยับเยินคงดี" ซ่งเจียงก็พูดกับฮัวหยงว่า "นี่พี่เห็นว่า นางเป็นภรรยาของเพื่อนของน้อง ทำไมน้องจึงพูดเช่นนี้" ฮัวหยงจึงได้เล่าความซึ่งตัวหลิวเกาและภรรยา ขูดรีดเงินและคอยรังแกชาวบ้านให้ซ่งเจียงฟัง ซ่งเจียงจึงเสนอแนวคิดผูกมิตรให้ฮัวหยง เพื่อไม่ให้ฮัวหยงมีปัญหากับหลิวเกา
ต่อมา ฮัวหยงกับซ่งเจียงถูกจับ ด้วยข้อหาสมคบคิดกับโจร (ซึ่งตัวหลิวเกา ได้แจ้งความเท็จกับเจ้าเมือง) แต่โชคดีที่เยี่ยนชุนและพรรคพวกได้ช่วยเหลือออกมา ฮัวหยงได้ฆ่าหลิวเกาตาย ส่วนหวงซิ่นต้องขอกำลังหนุนจากเจ้าเมือง ซึ่งทางเจ้าเมืองได้ส่งฉินหมิงมาช่วย แต่แล้วฉินหมิงกับหวงซิ่นก็พาไปเข้ากับซ่งเจียง เมื่อเจ้าเมืองรู้ข่าวการทรยศของฉินหมิง จึงตัดสินใจสั่งประหารครอบครัวของฉินหมิง ทางด้านฮัวหยงได้มอบน้องสาวของตนเอง ไปเป็นภรรยาให้กับฉินหมิง เพื่อทดแทนที่ภรรยาคนเก่าของเขา ซึ่งถูกเจ้าเมืองสั่งประหารไปก่อนหน้านี้
ชีวิตที่เขาเหลียงซาน และ การเสียชีวิต.
เมื่อฮัวหยงได้เป็นส่วนหนึ่งของเขาเหลียงซาน ก็ได้ออกรบมาในหลายสมรภูมิ ยกตัวอย่างเช่น เมื่อครั้งศึกที่เมืองเกาถังโจว (高唐州 ท.กอตังจิว ; ปัจจุบันคือเขตเกาถัง มณฑลซานตง) เขาได้สังหาร เซียหยวนฮุ่ย (薛元輝 ท.ซิง่วนฮุย) ซึ่งเป็น 1 ใน 3 ทหารเอกแห่งเมืองเกาถังโจว
ต่อมา เขาได้เป็น 1 ใน 8 ขุนพลทัพหน้า ร่วมกับ จูถง จางชิง หยางจื้อ สวีหนิง สั่วเฉา สื่อจิ้น และ มู่หง อีกทั้งเป็นหนึ่งในผู้กล้าที่รอดตายจากศึกฟางล่าและได้รับรางวัลจากฮ่องเต้ เมื่อฮัวหยงรู้ว่าซ่งเจียงถูกวางยา จึงตัดสินใจไปที่เมืองชูโจวพร้อมกับอู๋ย่ง และได้ผูกคอตายข้างสุสานของซ่งเจียงและหลี่ขุย
แม่น้ำออเรนจ์

แม่น้ำออเรนจ์ (จากอาฟรีกานส์/ดัตช์: Oranjerivier) เป็นแม่น้ำในประเทศแอฟริกาใต้ ลุ่มน้ำครอบคลุมประเทศแอฟริกาใต้ นามิเบีย และบอตสวานา ต้นน้ำอยู่ที่เทือกเขาดราเคนส์เบิร์ก ประเทศเลโซโท ไหลไปทางทิศตะวันตกผ่านประเทศแอฟริกาใต้ลงสู่มหาสมุทรแอตแลนติก แม่น้ำเป็นเส้นเขตแดนระหว่างประเทศแอฟริกาใต้กับนามิเบีย และประเทศแอฟริกาใต้กับเลโซโท แม่น้ำออเรนจ์มีบทบาทสำคัญแก่เศรษฐกิจแอฟริกาใต้ทั้งทางด้านชลประทานและไฟฟ้าพลังน้ำ
ชื่อของแม่น้ำตั้งชื่อเพื่อเป็นเกียรติแก่ราชวงศ์ออเรนจ์-นัสเซาของเนเธอร์แลนด์ ตั้งโดยนักสำรวจชาวดัตช์ รอเบิร์ต จาคอป กอร์ดอน
ดราเคนส์เบิร์ก

ดราเคนส์เบิร์ก (อาฟรีกานส์: Drakensberge, ซูลู: uKhahlamba, โซโท: Maluti,) เป็นชื่อเรียกของตะวันออกบริเวณที่ราบแอฟริกาใต้ตอนกลาง ผาชันนี้มีระดับความสูง สร้างเป็นชายแดนประเทศแอฟริกาใต้กับเลโซโท
ดราเคนส์เบิร์กมีความยาวมากกว่า เริ่มตั้งแต่ทางใต้ของจังหวัดอีสเทิร์นเคป เมื่อดูจากทิศใต้ไปทิศเหนือ สร้างเป็นเขตแดนกับประเทศเลโซโทกับจังหวัดอีสเทิร์นเคป และสร้างเป็นเขตแดนระหว่างประเทศเลโซโทกับจังหวัดควาซูลู-นาตัล จากนั้นสร้างเขตแดนจังหวัดควาซูลู-นาตัลกับจังหวัดฟรีสเตต จากนั้นสร้างเขตแดนจังหวัดควาซูลู-นาตัลกับจังหวัดพูมาลังกา จากนั้นเคลื่อนตัวไปทางเหนืออีกครั้งไปยังโฮตส์พรุต (Hoedspruit) ทางตะวันออกเฉียงใต้ของจังหวัดลิมโปโป และเคลื่อนไปทางตะวันตกไปยังทซานีน (Tzaneen) ของจังหวัดลิมโปโป จากนั้นเคลื่อนตัววไปทางตะวันตกอีกครั้งที่โมโคเพน (Mokopane) หรือรู้จักในชื่อ เทือกเขาสไตรด์ปูร์ด (Strydpoort)
มาสค์ไรเดอร์ กำเนิดใหม่ไอ้มดแดงยุคเรย์วะ

มาสค์ไรเดอร์ กำเนิดใหม่ไอ้มดแดงยุคเรย์วะ หรือในชื่อญี่ปุ่น มาสค์ไรเดอร์เรวะ เดอะ เฟิสท์ เจนเนอเรชันส์ (; โรมาจิ: "Kamen Raidā Reiwa Za Fāsuto Jenerēshon") เป็นภาพยนตร์ซีรีส์มาสค์ไรเดอร์ ฉายเมื่อวันที่ 21 ธันวาคม ค.ศ. 2019 ในประเทศญี่ปุ่น
ในประเทศไทยผู้นำเข้าฉายคือ DEX และ Japan Anime Movie เดิมมีกำหนดจะเข้าฉายในวันที่ 26 มีนาคม ค.ศ. 2020 แต่ถูกเลื่อนฉายเนื่องจากสถานการณ์ การระบาดทั่วของไวรัส โควิด-19 และได้เข้าฉายในโรงภาพยนตร์ในไทยเมื่อวันที่ 9 กรกฎาคม ค.ศ. 2020
อยู่ในช่วงหลังจากที่โอมาจิโอรีเซ็ตโลกใหม่ ยกเว้นวอซที่ไม่ได้ถูกลบความทรงจำก่อนที่จะแก้ไขประวัติศาสตร์
โลกที่มาสค์ไรเดอร์เซโร่วันอยู่ แต่ว่าเมื่ออนาเธอร์เซโร่วันอยู่ทำให้ประวัติศาสตร์ถูกแก้ไขทั้งเหตุการณ์เดย์เบรกไม่สำเร็จ, ดาวเทียมอาร์คขึ้นบนยานอวกาศได้สำเร็จ, ฮิวมาเกียร์ถูกปกครองเป็นใหญ่
ไทม์แจ็คเกอร์ในโลกซีโร่วันที่เกิดจากช่วงเวลาในเดย์เบรกเมื่อ 12 ปีก่อน เป็นไทม์แจ็คเกอร์ไร้เพศโดยร่างกายเป็นผู้หญิงแต่ลักษณะการพูดแบบผู้ชาย เป็นผู้มอบพลังให้กับวิลล์และแก้ไขประวัติศาสตร์ในโลกของเซโร่วัน
ฮิวมาเกียร์ประเภทเลขา เป็นประธานบริษัทฮิเด็น อินเทลลิเจนซ์ คนใหม่เนื่องจากถูกเปลี่ยนแปลงประวัติศาสตร์จากฟีนิสและได้รับพลังจนกลายเป็น อนาเธอร์เซโร่วัน และได้สังหารประธานของตัวเอง ส่งผลทำให้ฮิวมาเกียร์ปกครองโลกแทนมนุษย์
มาสค์ไรเดอร์ที่ปรากฏตัวเฉพาะในภาพยนตร์.
มาสค์ไรเดอร์ 001 ไรซิ่งฮ็อปเปอร์.
ร่างที่เกิดจากการที่อารุโตะใช้ ฟอร์ซไรเซอร์ กับ ไรซิ่งฮ็อปเปอร์โปรไกรส์คีย์ ในการแปลงร่าง ชุดเกราะมีลักษณะเดียวกับไรเดอร์ของเม็ทสึโบจินไร.net คือ มีสายเคเบิลเชื่อมตัวชุดกับเกราะ ทุกครั้งที่แปลงร่างจะสร้างความเจ็บปวดแก่อารุโตะ เนื่องจากฟอร์ซไรเซอร์สร้างมาสำหรับฮิวมาเกียร์ใช้งาน ซึ่งผู้ใช้รับพลังงานจากโปรไกรส์คีย์โดยตรง ร่างกายมนุษย์จึงต้านทานได้น้อยกว่า ชื่อ 001 เรียกว่า เซโร่เซโร่วัน
;ไรซิ่งยูโทเปีย (ライジングユートピア)
;ไรซิ่งดิสโทเปีย (ライジングディストピア)
มาสค์ไรเดอร์อิจิกาตะ ร็อกกิ้งฮ็อปเปอร์.
ร่างแปลงของโซเรโอะที่ใช้ ไซโคลนไรเซอร์ กับ ร็อกกิ้งฮ็อปเปอร์เซ็ทสึเมะไรซ์คีย์ มีความสามารถพิเศษคือ สามารถรักษาฮิวมาเกียร์ที่ถูกแฮ็กกลับมาเป็นเหมือนเดิมได้
;ไซโคลนไรเซอร์ (サイクロンライザー)
เข็มขัดแปลงร่างของมาสค์ไรเดอร์อิจิกาตะ มีลักษณะรูปแบบเดียวกันกับเม็ทสึโบจินไรฟอรซ์ไรเซอร์แต่ต่างกันคือตัวเข็มขัดเป็นสีแดง
;ร็อกกิ้งฮ็อปเปอร์เซ็ทสึเมะไรซ์คีย์ (ロッキングホッパーゼツメライズキー)
เซ็ทสึเมะไรซ์คีย์ที่บรรจุข้อมูลของตั๊กแตนสูญพันธุ์ Rocky Mountain locust
;ร็อกกิ้งสปาร์ค (ロッキングスパーク)
;ร็อกกิ้ง ดิ เอนด์ (ロッキングジ・エンド)
ร่างแปลงอนาเธอร์ไรเดอร์ของวิลล์ โดยใช้อนาเธอร์เซโร่วันไรด์วอทช์ในการแปลงร่าง
ร่างแปลงอนาเธอร์ไรเดอร์ของฟินิส โดยใช้อนาเธอร์หมายเลข 1 ไรด์วอทช์ ในการแปลงร่าง มีลักษณะร่างกายใหญ่โตและมีพื้นฐานรูปร่างมาจากมาสค์ไรเดอร์หมายเลข 1 รูปแบบเก่าและไซโคลนรูปแบบเก่า
;อนาเธอร์หมายเลข 1 ใหม่ (アナザー新1号)
ร่างเพิ่มพลังของอนาเธอร์หมายเลข 1 ที่ได้ทำการดูดซับชิ้นส่วนของไทม์มาจินของเกซเข้าไปจนเกิดเป็นร่างใหม่ขึ้นมา
หุ่นยนต์รบที่สร้างมาจากฮิวมาเกียร์ เป็นผลพวงจากการเปลี่ยนแปลงประวัติศาสตร์ของโลกซีโร่วัน
แม่น้ำวาล

แม่น้ำวาล  เป็นแควแม่น้ำสายใหญ่ที่สุดของแม่น้ำออเรนจ์ในประเทศแอฟริกาใต้ ต้นแม่น้ำอยู่ใกล้เมืองเบรย์เทนในจังหวัดพูมาลังกา ทางตะวันออกของเมืองโจฮันเนสเบิร์ก และอยู่ห่างจากเมืองเออร์เมโลทางทิศเหนือราว แม่น้ำอยู่ห่างจากมหาสมุทรอินเดียเพียง 
แม่น้ำมีความยาว เป็นเส้นเขตแดนให้กับจังหวัดพูมาลังกา จังหวัดกาวเต็ง และจังหวัดนอร์ทเวสต์บนริมฝั่งทิศเหนือ และจังหวัดฟรีสเตตทางทิศใต้ แม่น้ำวาลเป็นแม่น้ำยาวเป็นอันดับ 3 ของประเทศแอฟริกาใต้ รองจากแม่น้ำออเรนจ์ (2200 กิโลเมตร) และแม่น้ำลิมโปโป (1750 กิโลเมตร) และเป็นแหล่งน้ำสำคัญให้พื้นที่วิตส์วอเทอส์แรนด์ในช่วงตื่นทอง ในศตวรรษที่ 19 เขื่อนวาลตั้งขวางแม่น้ำวาลที่เมืองเดนีส์วิลล์ ทางใต้ของเขตแดนระหว่างจังหวัดกาวเต็งกับจังหวัดฟรีสเตต
เกาะซาโอนา

เกาะซาโอนา  เป็นเกาะเขตร้อนตั้งอยู่ไม่ไกลจากแผ่นดินใหญ่ทางปลายทิศตะวันออกเฉียงใต้ของสาธารณรัฐโดมินิกัน เป็นเขตคุ้มครองทางธรรม เป็นส่วนหนึ่งของอุทยานแห่งชาติโกตูบานามา (Parque Nacional Cotubanamá) เป็นแหล่งท่องเที่ยวของนักท่องเที่ยวจากชาวโดมินิกัน เกาะมีหาดทรายที่โด่งดังและปรากฎอยู่ในภาพยนตร์และโฆษณาหลายเรื่อง ที่นำเสนอในลักษณะเกาะร้าง
ในเกาะมีการตั้งถิ่นฐานแบบถาวรอยู่ 2 ที่ คือหมู่บ้านมาโนฮวนเเละหมู่บ้านคาตูอาโน โดยชาวพื้นเมืองทำการอาศัยด้วยการประมงเเละการขายสินค้าให้กับนักท้องเที่ยว
เกาะซาโอนาเป็นสถานที่ท่องเที่ยวยอดนิยมในสาธารณรัฐโดมินิกัน เเละเป็นเกาะที่นิยมในการถ่ายภาพยนตร์ ไม่ว่าจะเป็นเรืองไพเรทส์ออฟเดอะแคริบเบียน
เตโวโดรส อัดฮาโนม

เตโวโดรส อัดฮาโนม เกอเบรออีเยอซุส (เกิดวันที่ 3 มีนาคม พ.ศ. 2508) เป็นนักจุลชีววิทยาชาวเอธิโอเปียและนักวิจัยมาลาเรียที่ได้รับการยอมรับในระดับนานาชาติ ซึ่งดำรงตำแหน่งผู้อำนวยการใหญ่องค์การอนามัยโลกมาตั้งแต่ พ.ศ. 2560 เตโวโดรสเป็นบุคคลที่ไม่ใช่แพทย์คนแรกและชาวแอฟริกาคนแรกที่ได้ดำรงตำแหน่งนี้ ก่อนหน้านี้เขาเคยดำรงตำแหน่งระดับสูงสองตำแหน่งในรัฐบาลเอธิโอเปีย ได้แก่ รัฐมนตรีว่าการกระทรวงการต่างประเทศ ระหว่าง พ.ศ. 2548–2555 และรัฐมนตรีว่าการกระทรวงสาธารณสุข ระหว่าง พ.ศ. 2555–2559
แม่น้ำไอเดอร์

แม่น้ำไอเดอร์ (ละติน: "Egdor" หรือ "Eidora") เป็นแม่น้ำสายยาวสุดของรัฐชเลสวิช-ฮ็อลชไตน์ ประเทศเยอรมนี มีจุดเริ่มต้นแม่น้ำอยู่ที่เมืองบอร์เดิสฮ็อล์มและมาถึงชานเมืองทางทิศตะวันตกเฉียงใต้ของเมืองคีลบนชายฝั่งทะเลบอลติก แต่ไหลไปทางทิศตะวันตกลงทะเลเหนือ ส่วนล่างของแม่น้ำไอเดอร์ใช้เป็นส่วนหนึ่งของคลองไอเดอร์จนกระทั่งคลองคีลได้มาแทนที่
ในช่วงยุคหินกลางช่วงแรก เชื่อว่าแม่น้ำแห่งนี้เป็นเขตแดนระหว่างชาวจูตกับชาวแองเกิล ที่มีเผ่าเพื่อนบ้านของแซกซันที่ข้ามทะเลเหนือในช่วงนี้ไปตั้งถิ่นฐานในอังกฤษแทน ในสมัยกลางยุครุ่งโรจน์ แม่น้ำไอเดอร์เป็นเขตแดนระหว่างชาวแซกซันกับชาวเดนมาร์ก ที่ปรากฏในรายงานของอดัมแห่งเบรเมินในปี ค.ศ. 1076 และหลายศตวรรษที่แม่น้ำแห่งนี้แบ่งแยกเดนมาร์กกับจักรวรรดิโรมันอันศักดิ์สิทธิ์ ในปัจจุบันเป็นเขตแดนดัชชีชเลสวิชกับฮ็อลชไตน์ เป็นทางเหนือและทางใต้ตามลำดับ
แม่น้ำไอเดอร์ไหลผ่านเมืองต่าง ๆ ได้แก่ บอร์เดิสฮ็อล์ม, คีล, เร็นทซ์บวร์ค, ฟรีดริชชตัท และเทินนิง และไหลลงทะเลเหนือที่เทินนิง
ศิลป์ รัตนพิบูลชัย

พลโท ศิลป์ รัตนพิบูลชัย หรือ สิลป์ รัตนพิบูลชัย หรือ ขุนศิลป์ศรชัย (นามเดิม ศิลป์ รัตนวราหะ 19 มกราคม พ.ศ. 2446-6 ตุลาคม พ.ศ. 2499) เป็นอดีตเลขาธิการนายกรัฐมนตรี อดีตเจ้ากรมการขนส่งทหารบก เจ้ากรมการรักษาดินแดน อธิบดีกรมการขนส่ง เป็นบุคคลสำคัญผู้หนึ่งในคณะก่อการรัฐประหารในประเทศไทย พ.ศ. 2491 อดีตสมาชิกสภาผู้แทนราษฎรประเภทที่สอง ในสภาผู้แทนราษฎรไทย ชุดที่ 7
ประวัติ.
ขุนศิลป์ศรชัย ได้รับแต่งตั้งเป็นเลขาธิการนายกรัฐมนตรี เมื่อปี พ.ศ. 2487 สืบต่อจากพลตรี ไชย ประทีปะเสน ในรัฐบาลของจอมพล ป.พิบูลสงคราม
ขุนศิลป์ศรชัย รับราชการทหาร เคยดำรงตำแหน่งสำคัญ อาทิ เจ้ากรมการขนส่งทหารบก เจ้ากรมการรักษาดินแดน
ขุนศิลป์ศรชัย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พ.ท.ก้าน จำนงภูมิเวท, พล.ต.สวัสดิ์ สวัสดิ์รณชัย สวัสดิเกียรติ, พ.อ.ขุนศิลปศรชัย และ พ.ท.ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ นายควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้นายควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่นายควงไม่ยอมจ่าย ซึ่งเรื่องนี้เป็นความขัดแย้งระหว่างนายควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้นายควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลนายควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของนายควงเสร็จ และมีมติให้ นายควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
ขุนศิลป์ศรชัย มีบทบาทสำคัญคือ เมื่อวันที่ 23 กุมภาพันธ์ พ.ศ. 2492 ขณะที่คณะรัฐนมตรีได้มีการประชุมกันอยู่นั้น พันเอกศิลป์ รัตนพิบูลชัย เจ้ากรมการรักษาดินแดน ได้เข้าไปในที่ประชุมคณะรัฐมนตรี และรายงานให้จอมพล ป. ทราบถึงเหตุการณ์คณะนายทหารชั้นผู้น้อยจำนวนหนึ่งได้นำรถถัง 6 คัน พร้อมด้วยอาวุธครบมือ กำลังเดินทางมายังทำเนียบรัฐบาล และเจตนาสังหารโหดคณะรัฐมนตรีทั้งชุด นำไปสู่การประกาศสถานการณ์ฉุกเฉิน หรือเรียกว่า "กบฏวังหลวง" ในเวลาต่อมา
ขุนศิลป์ศรชัย ได้รับแต่งตั้งเป็นสมาชิกสภาผู้แทนราษฎร ประเภทที่สอง เมื่อวันที่ 30 พฤศจิกายน พ.ศ. 2494
ขุนศิลป์ศรชัย ได้รับแต่งตั้งเป็นอธิบดีกรมการขนส่ง ในปี พ.ศ. 2495 ซึ่งมีผลงานสำคัญในการเพิ่มทุนให้บริษัท ขนส่ง จำกัด ในการจัดซื้อรถโดยสารและเรือโดยสารเพิ่มเติม และเปิดการเดินรถเพิ่มเติมในเส้นทางกรุงเทพฯ-นนทบุรี 
พลโท ศิลป์ ถึงแก่กรรมและมีงานพระราชทานเพลิงศพ ณ เมรุวัดพระศรีมหาธาตุ วันที่ 6 ตุลาคม พ.ศ. 2499
กายาโอ

กายาโอ  เป็นนครริมทะเลบนชายฝั่งมหาสมุทรแปซิฟิกในเขตมหานครลิมา ประเทศเปรู เป็นเมืองท่าทางทะเลที่สำคัญของประเทศ และเป็นสถานที่ตั้งของท่าอากาศยานที่สำคัญ ท่าอากาศยานนานาชาติฆอร์เฆชาเบซ เทศบาลกายาโอประกอบด้วยแคว้นกายาโอทั้งแคว้นและยังนับเป็นจังหวัดกายาโอด้วย เมืองก่อตั้งในปี ค.ศ. 1537 โดยชาวสเปน เมืองมีประวัติศาสตร์ด้านกองทัพเรือมายาวนาน เป็นหนึ่งในท่าเรือที่สำคัญของละตินอเมริกากับแปซิฟิก เป็นหนึ่งในเมืองสำคัญของสเปนในช่วงยุคอาณานิคม
นัมปูลา

นัมปูลา  เป็นเมืองหลวงของจังหวัดนัมปูลา เมืองทางทิศตะวันออกเฉียงเหนือของประเทศโมซัมบิก หรือรู้จักในชื่อ "เมืองหลวงทิศเหนือ" นัมปูลาเป็นศูนย์กลางการค้าของโมซัมบิกทางเหนือ มีโรงแรม ร้านอาหาร ศูนย์การค้า รูปแบบตะวันตกกหลายแห่ง ยังมีสนามบินนานาชาติขนาดเล็กเชื่อมโยงกับไนโรบี ประเทศเคนยา และโจฮันเนสเบิร์ก ประเทศแอฟริกาใต้ และเป็นศูนย์กลางการคมนาคมท้องถิ่นในโมซัมบิกเหนือ
เมืองมีประชากร 743,125 คน (ค.ศ. 2017) เป็นเมืองใหญ่เป็นอันดับ 3 ของโมซัมบิก รองจากมาปูตูและมาตอลา เมืองมีพิพิธภัณฑ์แห่งชาติโมซัมบิกด้านชาติพันธุ์วรรณา ตลาด มหาวิหาร มัสยิด มหาวิทยาลัยและโรงเรียนทั้งรัฐและเอกชน หลายแห่ง
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน

รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬากีฬาโอลิมปิกเยาวชนฤดูร้อน ตั้งแต่การแข่งขันครั้งแรกในปี พ.ศ. 2553 จนถึงโอลิมปิกเยาวยนครั้งล่าสุดในปี พ.ศ. 2561 โดยในโอลิมปิกเยาวชนฤดูร้อน 2018 ที่กรุงบัวโนสไอเรส ประเทศอาร์เจนตินา มีประเทศที่ได้รับการรับรองจากคณะกรรมการโอลิมปิกสากลทั้งหมด 206 ประเทศ เข้าร่วมแข่งขันอย่างน้อย 1 ครั้ง โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และมีทั้งหมด 203 ประเทศที่เข้าร่วมแข่งขันครบทุกครั้ง นับถึงปัจจุบันมีการแข่งขันโอลิมปิกเยาวชนฤดูร้อนทั้งหมด 3 ครั้ง และครั้งถัดไปจะจัดขึ้นในปี พ.ศ. 2565 ณ ประเทศเซเนกัล
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูหนาว

รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูหนาว เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬากีฬาโอลิมปิกเยาวชนฤดูหนาว ตั้งแต่การแข่งขันครั้งแรกในปี พ.ศ. 2555 จนถึงโอลิมปิกเยาวชนครั้งล่าสุดในปี พ.ศ. 2563 โดยในโอลิมปิกเยาวชนฤดูหนาว 2020 ที่โลซาน ประเทศสวิตเซอร์แลนด์ มีประเทศที่ได้รับการรับรองจากคณะกรรมการโอลิมปิกสากลเข้าร่วมแข่งขันครบทั้งหมด 79 ประเทศ โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และมีทั้งหมด 110 ประเทศจาก 206 ประเทศที่เข้าร่วมแข่งขันโอลิมปิกเยาวชนฤดูหนาวอย่างน้อย 1 ครั้ง ซึ่งมี 70 ประเทศที่เข้าร่วมแข่งขันครบทุกครั้ง นับถึงปัจจุบันมีการแข่งขันโอลิมปิกเยาวชนฤดูหนาวทั้งหมด 3 ครั้ง และครั้งถัดไปจะจัดขึ้นในปี พ.ศ. 2567 ณ ประเทศเกาหลีใต้
รายชื่อตัวอักษรย่อ.
ประเทศที่ไม่เคยเข้าร่วมแข่งขันโอลิมปิกเยาวชนฤดูหนาว.
ประเทศที่ยังไม่เคยเข้าร่วมแข่งขันโอลิมปิกเยาวชนฤดูหนาว มีทั้งหมด 117 ประเทศ จากทั้งหมด 206 ประเทศ
11/22/63 วันสังหาร

11/22/63 วันสังหาร เป็นนวนิยายของของสตีเวน คิง เกี่ยวกับการเดินทางข้ามเวลาที่พยายามป้องกันการลอบสังหารประธานาธิบดีสหรัฐ จอห์น เอฟ. เคนเนดี ซึ่งเกิดขึ้นในวันที่ 22 พฤศจิกายน ค.ศ. 1963 (วันเดือนปีของนวนิยาย) มันเป็นหนังสือเล่มที่ 60 ของสตีเวน คิง ที่ได้รับการตีพิมพ์ โดยเป็นนวนิยายเล่มที่ 49 และเล่มที่ 42 ภายใต้ชื่อของเขาเอง นวนิยายเรื่องนี้ได้รับการประกาศในเว็บไซต์อย่างเป็นทางการของคิงเมื่อวันที่ 2 มีนาคม ค.ศ. 2011 ข้อความที่ตัดตอนมาสั้น ๆ ได้รับการเปิดตัวทางออนไลน์เมื่อวันที่ 1 มิถุนายน ค.ศ. 2011 และข้อความอื่นที่ตัดตอนมาได้รับการตีพิมพ์ในวันที่ 28 ตุลาคม ค.ศ. 2011 ในฉบับ"เอนเตอร์เทนเมนต์วีกลี" นวนิยายเรื่องนี้ได้รับการตีพิมพ์เมื่อวันที่ 8 พฤศจิกายน ค.ศ. 2011 และกลายเป็นหนังสือขายดีอันดับหนึ่งอย่างรวดเร็ว โดยอยู่ในอันดับหนังสือขายดีเดอะนิวยอร์กไทมส์เป็นเวลา 16 สัปดาห์ "11/22/63 วันสังหาร" ได้รับรางวัลหนังสือลอสแอนเจลิสไทมส์ สาขาลึกลับ/ระทึกขวัญยอดเยี่ยม และรางวัลนักเขียนเขย่าขวัญนานาชาติ สาขานวนิยายยอดเยี่ยม ประจำปี ค.ศ. 2012 รวมถึงได้รับการเสนอชื่อเข้าชิงรางวัลบริติชแฟนตาซี สาขานวนิยายยอดเยี่ยม ประจำปี ค.ศ. 2012 และรางวัลโลคัส สาขานิยายวิทยาศาสตร์ยอดเยี่ยม ประจำปี ค.ศ. 2012
นวนิยายเรื่องนี้จำเป็นต้องใช้การวิจัยจำนวนมากเพื่อให้เห็นภาพที่ชัดเจนในช่วงปลายคริสต์ทศวรรษ 1950 และต้นคริสต์ทศวรรษ 1960 คิงให้ความเห็นเกี่ยวกับปริมาณงานวิจัยที่จำเป็นต้องใช้ โดยพูดว่า "ผมไม่เคยพยายามเขียนอะไรแบบนี้มาก่อน มันแปลกจริง ๆ ครับในตอนแรก เหมือนการทำลายรองเท้าคู่ใหม่"
นวนิยายนี้ได้รับการดัดแปลงเป็นละครโทรทัศน์ฮูลูในปี ค.ศ. 2016 โดยใช้ชื่อ "11.22.63"
ภูมิหลัง.
ตามที่คิงเผย ความคิดสำหรับนวนิยายเรื่องนี้เกิดขึ้นครั้งแรกในปี ค.ศ. 1971 ก่อนที่จะมีการเปิดตัวนวนิยายเรื่องแรกของเขาอย่าง"คืนนรก" (ค.ศ. 1974) ซึ่งเขาจะตั้งชื่อเรื่องนี้ว่า"สปลิตแทรก" อย่างไรก็ตาม เขารู้สึกว่านวนิยายอิงประวัติศาสตร์ต้องการการค้นคว้ามากกว่าที่เขาเต็มใจจะทำในเวลานั้น และความสามารถทางวรรณกรรมที่ยิ่งใหญ่กว่าที่เขามี เช่นเดียวกับนวนิยายเรื่อง"อันเดอร์เดอะโดม" (ค.ศ. 2009) ของเขา ที่เขาได้ละทิ้งโครงการ และกลับไปสู่เรื่องราวต่อไปในชีวิต
คิงได้พูดคุยกับสาธารณชนเป็นครั้งแรกเกี่ยวกับแนวคิดนี้ใน"มาร์เวลสปอตไลต์"ฉบับ"เดอะดาร์กทาวเวอร์" (27 มกราคม ค.ศ. 2007) ก่อนที่จะเริ่มมีการดัดแปลงหนังสือการ์ตูนชุดซีรีส์"ดาร์กทาวเวอร์"ของคิงอย่างต่อเนื่อง ในนิตยสารชื่อ "แอนโอเพนเลตเตอร์ฟอร์มสตีเวน คิง" โดยเขาเขียนเกี่ยวกับแนวคิดดั้งเดิมที่เป็นไปได้สำหรับการ์ตูนช่อง:
การดัดแปลง.
เมื่อวันที่ 22 กันยายน ค.ศ. 2014 มีการประกาศว่าละครโทรทัศน์ที่สร้างจากนวนิยายเรื่องนี้ได้รับการคัดเลือกโดยฮูลู ซึ่งเจมส์ แฟรนโก ได้รับเลือกให้แสดงเป็นตัวละครที่ชื่อ เจค เอพพิ่ง โดยซีรีส์นี้เปิดตัวรอบปฐมทัศน์ในวันประธานาธิบดี ณ วันที่ 15 กุมภาพันธ์ ค.ศ. 2016 และได้รับคำวิจารณ์เชิงบวกเป็นส่วนใหญ่
กีฬาโอลิมปิกโบราณ

กีฬาโอลิมปิกโบราณ  การแข่งขันกีฬาโอลิมปิกสมัยโบราณนั้น แต่เดิมเป็นเทศกาลหรือการเฉลิมฉลองและบูชาเทพเจ้าซุส มีการแข่งขันต่างๆ เช่น footrace การประกวดหอก และการแข่งขันมวยปล้ำได้เพิ่มเข้ามาในภายหลัง "กีฬาโอลิมปิก" ("Olympia", "the Olympics"; อาจจะเรียกว่า , , "the Olympiad") เป็นการแข่งขันกรีฑาระหว่างตัวแทนของนครรัฐและเป็นหนึ่งในการแข่งขัน Panhellenic Games ของกรีกโบราณ การแข่งขันถูกจัดเพื่อเป็นเกียรติแก่ซุสและชาวกรีกให้กำเนิดตำนานเทพปกรณัมกรีก 
การแข่งขันกีฬาโอลิมปิกครั้งแรกเกิดขึ้นเมื่อ 776 ปีก่อนคริสตกาล ถูกจัดขึ้นทุก ๆ 4 ปีหรือเรียกว่า โอลิมเปียด ซึ่งต่อมากลายเป็นหน่วยเวลาในเหตุการณ์ทางประวัติศาสตร์ การแข่งขันโอลิมปิกยุคโบราณอย่างต่อเนื่องและเจริญรุ่งเรืองอยู่หลายร้อยปี ถูกใช้เป็นเครื่องมือสำคัญในการต่อรองทางการเมืองระหว่างนครรัฐโบราณ ก่อนเข้าสู่ยุคเสื่อมถอยเมื่อกรีกตกอยู่ภายใต้อิทธิพลของโรมันตั้งแต่กลางศตวรรษที่ 2 ก่อนคริสตกาล
สาเหตุหนึ่งที่ทำให้โอลิมปิกไม่ได้รับความนิยมในยุคโรมัน เนื่องจากชาวโรมันมองว่า การเปลือยกายในที่สาธารณะของบรรดานักกีฬากรีกถือเป็นเรื่องน่าขายหน้า จึงไม่ให้การสนับสนุน แต่จักรพรรดิโรมันบางพระองค์มองเห็นประโยชน์ทางการเมืองของการแข่งขันกีฬาเช่นนี้ จึงทรงช่วยอุปถัมภ์บ้างเป็นครั้งคราว
สุดท้ายการแข่งขันโอลิมปิกยุคโบราณก็ถึงจุดจบเมื่อราวปี ค.ศ. 393 ตรงกับช่วงปลายรัชสมัยของจักรพรรดิเทออดอซิอุสที่ 1 (Theodosius I) หรือช่วงคาบเกี่ยวกับต้นรัชสมัยของพระราชโอรสของพระองค์ เนื่องจากจักรพรรดิธีโอโดซิอุสซึ่งเป็นคริสเตียน ทรงมีบัญชาให้ยกเลิกการประกอบพิธีกรรมนอกรีตทั้งหมด ซึ่งเป็นส่วนหนึ่งของการรณรงค์เพื่อกำหนดให้ศาสนาคริสต์เป็นศาสนาประจำกรุงโรม
รูแบน ดียัช

รูแบน ดุช ซังตุช กาตู อัลวึช ดียัช (เกิด 14 พฤษภาคม ค.ศ. 1997) เป็นนักฟุตบอลชาวโปรตุเกส ผู้เล่นในตำแหน่งเซ็นเตอร์แบ็กให้กับแมนเชสเตอร์ซิตีและทีมชาติโปรตุเกส
ทีมชาติ.
ดียัชเคยเป็นส่วนหนึ่งของทีมชาติรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป 2014 สองปีถัดมา เขาเป็นกัปตันของทีมชาติรุ่นอายุไม่เกิน 19 ปีในการแข่งขันฟุตบอลชิงแชมป์แห่งชาติยุโรป 2016 และในปีถัดมา เขาเป็นกัปตันของทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2017 ต่อมาในวันที่ 5 กันยายน ค.ศ. 2017 เขาได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรก ในการแข่งขันฟุตบอลชิงแชมป์แห่งชาติยุโรป 2019 รอบคัดเลือก นัดที่พบกับเวลส์
ดียัชถูกเรียกตัวติดทีมชาติชุดใหญ่เป็นครั้งแรก ภายใต้การคุมทีมของฟือร์นังดู ซังตุช เมื่อวันที่ 15 มีนาคม ค.ศ. 2018 เนื่องในนัดกระชับมิตรที่พบกับอียิปต์และเนเธอร์แลนด์ อย่างไรก็ตาม สี่วันถัดมา เขาได้รับบาดเจ็บที่ข้อเท้าขวา ทำให้หลุดจากทีมชาติไปในตอนนั้น ต่อมาในวันที่ 17 พฤษภาคม ค.ศ. 2018 ดียัชเป็นหนึ่งใน 23 คนสุดท้ายของทีมชาติในการแข่งขันฟุตบอลโลก 2018 ที่ประเทศรัสเซีย 11 วันถัดมา เขาได้ลงเล่นทีมชาติเป็นครั้งแรกในนัดกระชับมิตรพบกับตูนิเซีย แต่หลังจากนั้น เขากลับไม่ได้ลงเล่นให้กับโปรตุเกสเลยตลอดสี่นัดในการแข่งขันฟุตบอลโลก
 "ณ วันที่ 18 พฤษภาคม 2019"
 "ณ วันที่ 14 พฤศจิกายน 2019"
เกียรติประวัติ.
สโมสร.
ไบฟีกา
แมนเชสเตอร์ซิตี
ทีมชาติ.
โปรตุเกส
ประเทศซีเรียในเอเชียนเกมส์

ประเทศซีเรีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติซีเรีย เป็นผู้รับผิดชอบส่งนักกีฬาซีเรียเข้าร่วมการแข่งขัน ทีมชาติซีเรียได้รับเหรียญรางวัลจากการแข่งขันทั้งหมด 9 เหรียญทอง 8 เหรียญเงิน 14 เหรียญทองแดง รวมทั้งสิ้น 31 เหรียญ
ประเทศอิรักในเอเชียนเกมส์

ประเทศอิรัก เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติอิรัก เป็นผู้รับผิดชอบส่งนักกีฬาอิรักเข้าร่วมการแข่งขัน ทีมชาติอิรักได้รับเหรียญรางวัลจากการแข่งขันทั้งหมด 7 เหรียญทอง 17 เหรียญเงิน 23 เหรียญทองแดง รวมทั้งสิ้น 47 เหรียญ
สหรัฐอาหรับเอมิเรตส์ในเอเชียนเกมส์

สหรัฐอาหรับเอมิเรตส์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติสหรัฐอาหรับเอมิเรตส์ เป็นผู้รับผิดชอบส่งนักกีฬา สหรัฐอาหรับเอมิเรตส์เข้าร่วมการแข่งขัน ทีมชาติ สหรัฐอาหรับเอมิเรตส์ได้รับเหรียญรางวัลจากการแข่งขันทั้งหมด 4 เหรียญทอง 11 เหรียญเงิน 12 เหรียญทองแดง รวมทั้งสิ้น 27 เหรียญ
ประเทศจอร์แดนในเอเชียนเกมส์

ประเทศจอร์แดน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1986 ที่จัดขึ้น ณ กรุงโซล ประเทศเกาหลีใต้ มีคณะกรรมการโอลิมปิกแห่งชาติจอร์แดน เป็นผู้รับผิดชอบส่งนักกีฬาจอร์แดนเข้าร่วมการแข่งขัน ทีมชาติจอร์แดนได้รับเหรียญรางวัลจากการแข่งขันทั้งหมด 5 เหรียญทอง 16 เหรียญเงิน 24 เหรียญทองแดง รวมทั้งสิ้น 45 เหรียญ
ประเทศเลบานอนในเอเชียนเกมส์

ประเทศเลบานอน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติเลบานอน เป็นผู้รับผิดชอบส่งนักกีฬาเลบานอนเข้าร่วมการแข่งขัน ทีมชาติเลบานอนได้รับเหรียญรางวัลจากการแข่งขันทั้งหมด 5 เหรียญทอง 5 เหรียญเงิน 8 เหรียญทองแดง รวมทั้งสิ้น 18 เหรียญ
ประเทศคีร์กีซสถานในเอเชียนเกมส์

ประเทศคีร์กีซสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศอินเดีย มีคณะกรรมการโอลิมปิกแห่งชาติคีร์กีซสถาน เป็นผู้รับผิดชอบส่งนักกีฬาคีร์กีซสถานเข้าร่วมการแข่งขัน ทีมชาติคีร์กีซสถานได้รับเหรียญรางวัลจากการแข่งขันทั้งหมด 5 เหรียญทอง 23 เหรียญเงิน 38 เหรียญทองแดง รวมทั้งสิ้น 66 เหรียญ
ประเทศทาจิกิสถานในเอเชียนเกมส์

ประเทศทาจิกิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติทาจิกิสถาน เป็นผู้รับผิดชอบส่งนักกีฬาทาจิกิสถานเข้าร่วมการแข่งขัน ทีมชาติทาจิกิสถานได้รับเหรียญรางวัลจากการแข่งขันทั้งหมด 4 เหรียญทอง 3 เหรียญเงิน 14 เหรียญทองแดง รวมทั้งสิ้น 21 เหรียญ
ประเทศเติร์กเมนิสถานในเอเชียนเกมส์

ประเทศเติร์กเมนิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติเติร์กเมนิสถาน เป็นผู้รับผิดชอบส่งนักกีฬาเติร์กเมนิสถานเข้าร่วมการแข่งขัน ทีมชาติเติร์กเมนิสถานได้รับเหรียญรางวัลจากการแข่งขันทั้งหมด 3 เหรียญทอง 7 เหรียญเงิน 10 เหรียญทองแดง รวมทั้งสิ้น 20 เหรียญ
ประเทศกัมพูชาในเอเชียนเกมส์

ประเทศกัมพูชา เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกแห่งชาติกัมพูชา เป็นผู้รับผิดชอบส่งนักกีฬากัมพูชาเข้าร่วมการแข่งขัน ทีมชาติกัมพูชาได้รับเหรียญรางวัลจากการแข่งขันทั้งหมด 3 เหรียญทอง 2 เหรียญเงิน 4 เหรียญทองแดง รวมทั้งสิ้น 9 เหรียญ
มาเก๊าในเอเชียนเกมส์

มาเก๊า เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติมาเก๊า เป็นผู้รับผิดชอบส่งนักกีฬามาเก๊าเข้าร่วมการแข่งขัน ทีมชาติมาเก๊าได้รับเหรียญรางวัลจากการแข่งขันทั้งหมด 2 เหรียญทอง 11 เหรียญเงิน 20 เหรียญทองแดง รวมทั้งสิ้น 33 เหรียญ
ประเทศบังกลาเทศในเอเชียนเกมส์

ประเทศบังกลาเทศ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติบังกลาเทศ เป็นผู้รับผิดชอบส่งนักกีฬาบังกลาเทศเข้าร่วมการแข่งขัน ทีมชาติบังกลาเทศได้รับเหรียญรางวัลจากการแข่งขันทั้งหมด 1 เหรียญทอง 5 เหรียญเงิน 6 เหรียญทองแดง รวมทั้งสิ้น 12 เหรียญ
ประเทศเกาหลีในเอเชียนเกมส์ 2018

ประเทศเกาหลี เป็นการรวมทีมของนักกีฬาจากประเทศเกาหลีเหนือและเกาหลีใต้เพื่อเข้าร่วมแข่งขันกีฬาบางรายการในการแข่งขันเอเชียนเกมส์ 2018 ที่ประเทศอินโดนีเซีย ภายใต้ชื่อ "ประเทศเกาหลี" และรหัสประเทศ "COR" โดยทั้งสองประเทศเดินพาเหรดนักกีฬาเข้าสู่สนามในพิธีเปิดและพิธีปิดการแข่งขันร่วมกันภายใต้ธงรวมชาติเกาหลี
ประเทศลาวในเอเชียนเกมส์

ประเทศลาว เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติลาว เป็นผู้รับผิดชอบส่งนักกีฬาลาวเข้าร่วมการแข่งขัน ทีมชาติลาวได้รับเหรียญรางวัลจากการแข่งขันทั้งหมด 0 เหรียญทอง 4 เหรียญเงิน 11 เหรียญทองแดง รวมทั้งสิ้น 15 เหรียญ